CELEX: 62011CN0549
Language: fi
Date: 2011-11-02 00:00:00
Title: Asia C-549/11: Ennakkoratkaisupyyntö, jonka Varhoven Administrativen Sad (Bulgaria) on esittänyt 2.11.2011 — Direktor na Direktsia ”Obzhalvane i upravlenie na izpalnenieto” v. Orfey Balgaria EOOD

14.1.2012   
            
            
               FI
            
            
               Euroopan unionin virallinen lehti
            
            
               C 13/7
            
         Ennakkoratkaisupyyntö, jonka Varhoven Administrativen Sad (Bulgaria) on esittänyt 2.11.2011 — Direktor na Direktsia ”Obzhalvane i upravlenie na izpalnenieto” v. Orfey Balgaria EOOD
   (Asia C-549/11)
   2012/C 13/14
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Varhoven Administrativen Sad
   
      Pääasian asianosaiset
   
   
      Valittaja: Direktor na Direktsia ”Obzhalvane i upravlenie na izpalnenieto”
   
      Vastapuoli: Orfey Balgaria EOOD
   
      Ennakkoratkaisukysymykset
   
   
               1)
            
            
               Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 63 artiklaa tulkittava siten, että siinä ei sallita poikkeusta, jonka mukaan verotettava tapahtuma, joka liittyy rakennuspalvelun suorittamiseen tiettyjen yksittäisten kohteiden rakentamiseksi, toteutuu ennen rakennuspalvelun tosiasiallista suorittamista eli sen katsotaan toteutuvan silloin, kun rakennuspalvelua vastaan toteutettavan liiketoimen, joka koostuu rakennusoikeuden perustamisesta muita kohteita varten tässä rakennuksessa ja joka on myös rakennuspalvelun vastasuoritus, verotettava tapahtuma toteutuu?
            
         
               2)
            
            
               Onko kansallinen säännös direktiivin 2006/112 73 ja 80 artiklan mukainen, kun siinä säädetään, että kaikissa tapauksissa, joissa vastike on määritetty kokonaan tai osittain tavaroina ja palveluina, liiketoimesta kannettavan veron perusteena on luovutetun tavaran tai suoritetun palvelun käypä markkina-arvo?
            
         
               3)
            
            
               Onko direktiivin 2006/112 65 artiklaa tulkittava siten, että siinä ei sallita verosaatavan syntymistä ennakkomaksun arvon perusteella silloin, jos maksua ei suoriteta rahana, vai onko tätä säännöstä tulkittava laajasti ja oletettava, että myös näissä tapauksissa syntyy verosaatava ja vero on kannettava vastikkeeksi toteutetun liiketoimen taloudellisen vasta-arvon perusteella?
            
         
               4)
            
            
               Jos kolmannen kysymyksen osalta valitaan jälkimmäinen vaihtoehto, voidaanko nyt käsiteltävässä asiassa perustettua rakennusoikeutta pitää konkreettisten olosuhteiden perusteella direktiivin 2006/112 65 artiklassa tarkoitettuna ennakkomaksuna?
            
         
               5)
            
            
               Onko direktiivin 2006/112 63, 65 ja 73 artiklalla välitön oikeusvaikutus?
            
         
      (1)  EUVL L 347, s. 1.